Yfirtökunefnd vill sjá afleiðusamninginn
Yfirtökunefnd hefur óskað eftir því við Landsbankann að fá að sjá afrit af afleiðusamningi þeim sem gerður var vegna kaupa bankans á samanlagt 10% hlut Oddaflugs og Baugs Group í FL Group. Þetta staðfestir Viðar Már Matthíasson, formaður nefndarinnar, en hann vildi að öðru leyti ekki tjá sig um framhald málsins.
Afleiðusamningurinn var gerður í kjölfar álitsgerðar yfirtökunefndarinnar sem birt var á miðvikudagsmorguninn en kynnt aðilum málsins degi áður. Samkvæmt samningnum bera félögin tvö, Oddaflug og Baugur, fjárhagslega áhættu og njóta fjárhagslegs ávinnings af umræddum hlutabréfum í FL Group en atkvæðisréttur bréfanna er aftur á móti hjá Landsbankanum.
Hömlur í Bandaríkjunum Hjá Fjármálaeftirlitinu fengust þær upplýsingar að eftirlitið myndi taka þessa álitsgerð, eins og öll önnur álit yfirtökunefndar, til skoðunar.
Samkvæmt upplýsingum Morgunblaðsins eru samningar af þessari tegund, sem þarna um ræðir, svokallaðir "contract for difference" samningar, yfirleitt staðlaðir og algengir í sumum löndum en hafa ekki verið algengir hér á landi.
Þeir eru þó ekki heimilir í Bandaríkjunum þar sem bandaríska fjármálaeftirlitið hefur sett hömlur á afleiðuviðskipti.
Yfirtökunefnd hefur óskað eftir því við Landsbankann að fá að sjá afrit af afleiðusamningi þeim sem gerður var vegna kaupa bankans á samanlagt 10% hlut Oddaflugs og Baugs Group í FL Group.
Samkvæmt samningnum bera félögin tvö, Oddaflug og Baugur, fjárhagslega áhættu og njóta fjárhagslegs ávinnings af umræddum hlutabréfum í FL Group.
Atkvæðisréttur bréfanna er aftur á móti hjá Landsbankanum.
Hjá Fjármálaeftirlitinu fengust þær upplýsingar að eftirlitið myndi taka þessa álitsgerð, eins og öll önnur álit yfirtökunefndar, til skoðunar.